Rimas Stankūnas

Rimas Stankūnas (g. 1970 m. balandžio 30 d.) – Lietuvos ir Raseinių rajono politinis veikėjas.

 Biografija 
1988 m. baigė Raseinių rajono Betygalos Maironio vidurinę mokyklą. 1993 m. baigė Kauno technologijos universiteto Mechanikos fakultetą, inžinierius mechanikas, įgijo bakalauro laipsnį. 1999–2001 m. studijavo Kauno technologijos universiteto Socialinių mokslų fakultete, įgijo viešojo administravimo magistro laipsnį. 2003 m. tobulinosi Danijos energetikos agentūroje.

1994–1997 m. – Raseinių rajono Betygalos seniūnijos seniūnas. 1997–2000 m. – Raseinių rajono savivaldybės meras. 2001 m. Energetikos mokymo centre buvo atsakingas už katilinių šilumos ūkį. Nuo 2001 m. – UAB „Raseinių šilumos tinklai“ Gamybinio techninio skyriaus inžinierius.

1996 m. Tėvynės sąjungos (Lietuvos konservatorių), nuo 2002 m. Krikščionių konservatorių socialinės sąjungos narys.

1997–2003 m. Raseinių rajono savivaldybės tarybos narys.

Kategorija:Raseinių merai
Kategorija:Lietuvos energetikai
Kategorija:Lietuvos savivaldybių seniūnai